Document ID: 31997D0865

Komisijas Lēmums
(1997. gada 5. decembris),
ar ko atzīst par pilnīgu dokumentāciju, kas iesniegta sīkākai pārbaudei saistībā ar CGA 245704, flazasulfurona, kodolu poliedrozes vīrusa Spodoptera exigua, imazosulfurona, pimetrozīna un sulfosulfurona iespējamu iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā
(Dokuments attiecas uz EEZ)
(97/865/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Direktīvu 97/57/EK [2], un jo īpaši tās 6. panta 3. punktu,
tā kā Direktīvā 91/414/EEK (turpmāk "Direktīva") nosaka izveidot Kopienas sarakstu ar augu aizsardzības līdzekļu sastāvā atļautajām aktīvām vielām;
tā kā dalībvalstu iestādēm ir iesniegta dokumentācija par sešām Direktīvas I pielikumā iekļaujamām aktīvām vielām;
tā kā dokumentāciju par aktīvo vielu CGA 245704Novartis Crop Protection AG iesniedza Francijas iestādēm 1996. gada 15. oktobrī;
tā kā dokumentāciju par aktīvo vielu flazosulfuronu ISK Biosciences iesniedza Spānijas iestādēm 1996. gada 16. decembrī;
tā kā dokumentāciju par aktīvo vielu kodolu poliedrozes vīrusu Spodoptera exigua firma Biosys iesniedza Nīderlandes iestādēm 1996. gada 12. jūlijā;
tā kā dokumentāciju par aktīvo vielu imazosulfuronu Urania Agrochem GmbH iesniedza Vācijas iestādēm 1996. gada 27. jūnijā;
tā kā dokumentāciju par aktīvo vielu pimetrozīnu Novartis Crop Protection AG iesniedza Vācijas iestādēm 1996. gada 4. septembrī;
tā kā dokumentāciju par aktīvo vielu sulfosulfuronu Monsanto iesniedza Īrijas iestādēm 1997. gada 24. aprīlī;
tā kā minētās iestādes ir darījušas Komisijai zināmus pirmo pārbaužu rezultātus, kas pirmajā sīkākajā dokumentācijas pārbaudē iegūti attiecībā uz II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām; tā kā vēlāk saskaņā ar 6. panta 2. punkta noteikumiem dokumentācija ir iesniegta Komisijai un citām dalībvalstīm;
tā kā dokumentācija par flazasulfuronu, kodolu poliedrozes vīrusu Spodoptera exigua un pimetrozīnu ir 1997. gada 29. maijā nodota Pastāvīgajai augu veselības komitejai;
tā kā dokumentācija par CGA 245704 ir 1997. gada 19. jūnijā nodota Pastāvīgajai augu veselības komitejai;
tā kā dokumentācija par imazosulfuronu un sulfosulfuronu ir 1997. gada 11. jūlijā nodota Pastāvīgajai augu veselības komitejai;
tā kā Direktīvas 6. panta 3. punktā ir prasība Kopienas līmenī apstiprināt, ka katrai dokumentācijai ir jāatbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām;
tā kā šāds apstiprinājums ir nepieciešams, lai veiktu sīku dokumentācijas pārbaudi, kā arī lai dotu iespēju dalībvalstīm piešķirt pagaidu atļauju augu aizsardzības līdzekļiem, kas satur attiecīgo aktīvo vielu, attiecīgi ievērojot Direktīvas 8. panta 1. punkta nosacījumus, īpaši nosacījumus par pilnīgu aktīvo vielu novērtējumu un augu aizsardzības līdzekļiem saskaņā ar Direktīvas prasībām;
tā kā šāds lēmums neierobežo turpmāku datu vai informācijas pieprasīšanu no pieteikuma iesniedzēja, ja sīkākā pārbaudē atklājas, ka šāda informācija vai dati ir vajadzīgi lēmuma pieņemšanai;
tā kā dalībvalstīm un Komisijai ir skaidrs, ka Francija veiks sīku dokumentācijas pārbaudi attiecībā uz CGA 245704, Spānija - attiecībā uz flazasulfuronu, Nīderlande - attiecībā uz kodolu poliedrozes vīrusu Spodoptera exigua, Vācija attiecībā uz imazosulfuronu un pimetrozīnu un Īrija - attiecībā uz sulfosulfuronu;
tā kā Francija, Spānija, Nīderlande, Vācija un Īrija ziņos Komisijai tiklīdz iespējams, vēlākais, gada laikā, par pārbaužu secinājumiem, pievienojot ieteikumus par vielu iekļaušanu vai neiekļaušanu un dažādiem nosacījumiem, kas ar to saistīti; tā kā pēc šā ziņojuma saņemšanas sīka pārbaude ar visu dalībvalstu ekspertiem Pastāvīgajā augu veselības komitejā turpināsies;
tā kā šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Turpmāk norādītā dokumentācija atbilst II pielikumā noteiktajām datu un informācijas prasībām un - attiecībā uz vismaz vienu augu aizsardzības līdzekli, kas satur attiecīgo aktīvo vielu, - Direktīvas III pielikuma prasībām, ņemot vērā ieteiktos izmantošanas veidus.
1. Dokumentācija, ko Komisijai un dalībvalstīm iesniedza ISK Biosciences saistībā ar flazosulfurona kā aktīvas vielas iekļaušanu Direktīvas 91/414/EEK I pielikumā un par ko 1997. gada 29. maijā ziņots Pastāvīgajai augu veselības komitejai.
2. Dokumentācija, ko Komisijai un dalībvalstīm iesniedza Biosys saistībā ar kodolu poliedrozes vīrusa Spodoptera exigua kā aktīvas vielas iekļaušanu Direktīvas 91/414/EEK I pielikumā un par ko 1997. gada 29. maijā ziņots Pastāvīgajai augu veselības komitejai.
3. Dokumentācija, ko Komisijai un dalībvalstīm iesniedza Novartis Crop Protection AG saistībā ar CGA 245704 kā aktīvas vielas iekļaušanu Direktīvas 91/414/EEK I pielikumā un par ko 1997. gada 19. jūnijā ziņots Pastāvīgajai augu veselības komitejai.
4. Dokumentācija, ko Komisijai un dalībvalstīm iesniedza Urania Agrochem GmbH saistībā ar flazosulfurona kā aktīvas vielas iekļaušanu Direktīvas 91/414/EEK I pielikumā un par ko 1997. gada 11. jūlijā ziņots Pastāvīgajai augu veselības komitejai.
5. Dokumentācija, ko Komisijai un dalībvalstīm iesniedza Novartis Crop Protection AG saistībā ar CGA 245704 kā aktīvas vielas iekļaušanu Direktīvas 91/414/EEK I pielikumā un par ko 1997. gada 29. maijā ziņots Pastāvīgajai augu veselības komitejai.
6. Dokumentācija, ko Komisijai un dalībvalstīm iesniedza Monsanto saistībā ar sulfosulfurona kā aktīvas vielas iekļaušanu Direktīvas 91/414/EEK I pielikumā un par ko 1997. gada 11. jūlijā ziņots Pastāvīgajai augu veselības komitejai.
2. pants
Šis lēmums ir adresēts dalībvalstīm.
Briselē, 1997. gada 5. decembrī

Labels: 0
3
20
6